ΕΛΛΗΝΙΚΗ ΔΗΜΟΚΡΑΤΙΑ

ΕΙΡΗΝΟΔΙΚΕΙΟ ΚΟΥΦΑΛΙΩΝ ΚΟΥΦΑΛΙΑ, 13-12-2020

ΤΖΙΒΑΡΟΠΟΥΛΟΥ 59 Αριθ. πρωτ..: 31/13-12-2020

Τηλ. 2391052867

 FAX: 2391052904

 E-MAIL: eirinodikeiokoufalion@hotmail.gr

**Η Διευθύνουσα το Ειρηνοδικείο Κουφαλίων**

ΑΦΟΥ ΕΛΑΒΕ ΥΠΟΨΗ

1) Την με αριθμό Δ1α/ΓΠ.οικ. 80189/12.12.20 ΚΥΑ (ΦΕΚ Β 5486/12-12-2020) Κοινή Υπουργική Απόφαση των Υπουργών Οικονομικών – Ανάπτυξης και Επενδύσεων – Προστασίας του Πολίτη - Εθνικής Άμυνας – Παιδείας και Θρησκευμάτων – Εργασίας και Κοινωνικών Υποθέσεων - Υγείας –Περιβάλλοντος και Ενέργειας – Πολιτισμού και Αθλητισμού – Δικαιοσύνης – Εσωτερικών – Μετανάστευσης και Ασύλου – Υποδομών και Μεταφορών – Ναυτιλίας και Νησιωτικής Πολιτικής – Αγροτικής Ανάπτυξης και Τροφίμων, με θέμα «**Έκτακτα μέτρα προστασίας της δημόσιας υγείας από τον κίνδυνο περαιτέρω διασποράς του κορωνοϊού COVID-19 στο σύνολο της Επικράτειας για το διάστημα από την Κυριακή 13 Δεκεμβρίου 2020 και ώρα 6:00 έως και την Πέμπτη 7 Ιανουαρίου 2021 και ώρα 6:00», 2**) τις υπηρεσιακές ανάγκες και την εύρυθμη λειτουργία του Ειρηνοδικείου Κουφαλίων, 3) τους προφανείς κινδύνους που εγκυµονεί πλέον για όλους η προσωπική επαφή,

**ΑΠΟΦΑΣΙΖΕΙ**

ότι για το χρονικό διάστημα της προσωρινής αναστολής της λειτουργίας του Ειρηνοδικείου Κουφαλίων από **την Κυριακή 13 Δεκεμβρίου 2020 και ώρα 6:00 έως και την Πέμπτη 7 Ιανουαρίου 2021 και ώρα 6:00:**

**Α) ΑΝΑΣΤΕΛΛΟΝΤΑΙ προσωρινά:**

**1.** Οι δίκες ενώπιον του Ειρηνοδικείου Κουφαλίων, πλην των δικών που ρητώς εξαιρούνται, κατά τα αναφερόμενα στην υπό στοιχ. Β΄ της παρούσας.

**2.** Οι νόμιμες και δικαστικές προθεσμίες για τη διενέργεια διαδικαστικών πράξεων και άλλων ενεργειών ενώπιον των υπηρεσιών των δικαστηρίων και των εισαγγελιών, καθώς και η παραγραφή των συναφών αξιώσεων.

**3.** Οι, κατά τις κείμενες διατάξεις, διαδικασίες αναγκαστικής εκτέλεσης και διενέργειας πλειστηριασμών.

**4.** Η διενέργεια Ενόρκων βεβαιώσεων, πλην αυτών οι οποίες πρόκειται να χρησιμοποιηθούν σε δίκες που εξαιρούνται από την αναστολή (κατά τα διαλαμβανόμενα στην υπό στοιχ. Β΄ της παρούσας) και μόνο κατόπιν τηλεφωνικού ραντεβού.

**5.** Η κατάθεση δηλώσεων τρίτου.

**6.** Η κατάθεση ενδίκων μέσων.

**7.** Η χορήγηση αντιγράφων αποφάσεων (πλην των αντιγράφων προσωρινών διαταγών ή των ανακλήσεων αυτών, καθώς και των αποφάσεων των ασφαλιστικών μέτρων που θα εκδίδονται το διάστημα αυτό).

**8.** Η βεβαίωση του γνησίου της υπογραφής για συναινετικά διαζύγια.

**9.** Η κατάθεση αίτησης χορήγησης οποιουδήποτε πιστοποιητικού/βεβαίωσης κλπ., πλην άκρως επειγουσών περιπτώσεων οι οποίες θα κρίνονται από τον Ειρηνοδίκη Υπηρεσίας, κατόπιν τηλεφωνικής επικοινωνίας. Ισχύει η ηλεκτρονική κατάθεση και παραλαβή πιστοποιητικών μη δημοσίευσης διαθήκης, αποποίησης, ενδίκων μέσων και ανακοπών κατά διαταγής πληρωμής μέσω της διαδικτυακής πύλης www.solon.gov.gr.

**10.** Η διενέργεια αποποιήσεων.

**11.** Η δημοσίευση (και κήρυξη κυριών) ιδιόγραφων διαθηκών, πλην των δημόσιων διαθηκών, για τις οποίες δεν απαιτείται παράσταση στο ακροατήριο.

**12.** Αιτήσεις έκδοσης διαταγών πληρωμής και απόδοσης της χρήσης μισθίου δεν θα κατατίθενται. Ακόμη, δεν θα πραγματοποιούνται καταθέσεις αιτήσεων για έκδοση πιστοποιητικών κληρονομητηρίων, καθ' όσον, λόγω αναστολής των προθεσμιών, δεν είναι δυνατή η συμπλήρωση του χρόνου ανάρτησης και η καθαίρεση αυτών.

**13.** Πρακτικά συμβιβασμού (άρθρα 209, 214 ΚΠολΔ) θα υπογράφονται και αιτήσεις χορήγησης νομικής βοήθειας θα γίνονται δεκτές ΜΟΝΟ για επείγουσες περιπτώσεις, κατά την κρίση του Ειρηνοδίκη Υπηρεσίας.

**14.** Για όλα τα επείγοντα θέματα αποφασίζει ο Ειρηνοδίκης Υπηρεσίας.

**Β**. **ΕΞΑΙΡΟΥΝΤΑΙ από την προσωρινή αναστολή**:

**1.** Οι προθεσμίες που προβλέπονται στα άρθρα 215, 237, 238 ΚΠολΔ**.**

**Τονίζεται** πως για το Ειρηνοδικείο Κουφαλίων οι προθεσμίες αυτές είχαν ανασταλεί από 30.10.2020 έως και 27.11.2020, δυνάμει των με αρ. Δ1α/ΓΠ.οικ.67924/23.10.2020, Δ1α/ΓΠ.οικ.69239/29.10.2020, Δ1α/Γ.Π.οικ. 69919/2.11.2020 και αρ. Δ1α/Γ.Π.οικ.: 71342/6.11.2010 ΚΥΑ. **Όσες ημέρες καταλαμβάνονται από την αναστολή δεν προσμετρώνται στη διαδρομή της προθεσμίας (άρθρο 147 ΚΠολΔ), αλλά τούτη συνεχίζεται από την άρση της αναστολής (28.11.2020) και μέχρι πέρατος της προθεσμίας.**

**2.** Οι δίκες της τακτικής διαδικασίας που εκδικάζονται σύμφωνα με τις διατάξεις του ν. 4335/2015 (νέα τακτική).

**3.** Οι δίκες ειδικών διαδικασιών και διαδικασίας μικροδιαφορών ενώπιον του Ειρηνοδικείου Κουφαλίων που συζητούνται χωρίς εξέταση μαρτύρων. Στις περιπτώσεις αυτές, πρέπει να λαμβάνει χώρα την προτεραία της δικασίμου και έως την ώρα 12:00 μ.μ. έγγραφη δήλωση των πληρεξουσίων δικηγόρων των διαδίκων, η οποία θα περιλαμβάνει όλα τα στοιχεία ταυτοποίησης της υπόθεσης και θα κοινοποιείται στη γραμματεία του δικαστηρίου με τη χρήση ηλεκτρονικής αλληλογραφίας, ότι η συγκεκριμένη υπόθεση θα εκδικαστεί χωρίς την εξέταση μαρτύρων. Οι ίδιοι θα πρέπει να παρίστανται στο ακροατήριο αυτοπροσώπως και θα προσκομίζουν τις προτάσεις και τα σχετικά τους.

Επίσης παρέχεται η δυνατότητα συναινετικών αιτημάτων αναβολής κατ' άρθρ. 72 παρ. 2 ν. 4722/2020, με κοινή ανέκκλητη δήλωση των πληρεξουσίων δικηγόρων κατ' άρθρ. 242 παρ. 2 ΚΠολΔ κατ' απόκλιση της παρ. 2 του άρθρ. 115 ΚΠολΔ, η οποία θα υποβάλλεται στην ηλεκτρονική διεύθυνση του Ειρηνοδικείου μέσω μηνύματος ηλεκτρονικού ταχυδρομείου το αργότερο μέχρι την 12η ώρα της προηγούμενης της δικασίμου ημέρας. Οι υποθέσεις με εξέταση μαρτύρων και αυτές στις οποίες δεν λαμβάνει χώρα την προτεραία της δικασίμου η κατά τα παραπάνω έγγραφη δήλωση των πληρεξουσίων δικηγόρων των διαδίκων, θα αποσύρονται από το πινάκιο.

**Τονίζεται** πως αναστέλλονται προσωρινά όλες οι δίκες εκουσίας δικαιοδοσίας ενώπιον του Ειρηνοδικείου Κουφαλίων.

**4.** Οι δίκες ασφαλιστικών μέτρων που έχουν ως αντικείμενο εγγυοδοσία, εγγραφή ή εξάλειψη ή μεταρρύθμιση προσημείωσης υποθήκης, συντηρητική κατάσχεση κινητής ή ακίνητης περιουσίας, δικαστική μεσεγγύηση, σφράγιση, αποσφράγιση, απογραφή και δημόσια κατάθεση κατά τα άρθρα 737, 738 ΚΠολΔ (π.δ. 503/1985, Α’ 182), Ευρωπαϊκή διαταγή δέσμευσης λογαριασμού κατ’ άρθρο 738Α ΚΠολΔ, τις ανακλήσεις αυτών, καθώς και τις σχετικές με αυτές διαφορές του άρθρου 702 ΚΠολΔ.

**Διευκρινίζεται** πως οι δίκες ασφαλιστικών μέτρων που έχουν διαφορετικό αντικείμενο από τα ανωτέρω, δεν εντάσσονται προς εκφώνηση στο οικείο πινάκιο.

**5.** Η χορήγηση ή ανάκληση προσωρινών διαταγών, οι οποίες συζητούνται δια υπομνημάτων των πληρεξουσίων δικηγόρων των διαδίκων και χωρίς την εξέταση μαρτύρων. Επίσης, θα χορηγείται οίκοθεν παράταση των προσωρινών διαταγών, που έχουν ήδη χορηγηθεί με ισχύ μέχρι τη συζήτηση της υπόθεσης από τον Πρόεδρο Υπηρεσίας της ημέρας της συζήτησης, χωρίς ακρόαση των διαδίκων.

**6.** Η συζήτηση των αιτήσεων που αφορούν σε συναινετική ανάκληση, εξάλειψη και μεταρρύθμιση προσημείωσης υποθήκης, η οποία θα διεξάγεται ενώπιον του Ειρηνοδίκη Υπηρεσίας εγγράφως, κατά παρέκκλιση της παρ. 2 του άρθρου 115 ΚΠολΔ και οι διάδικοι θα παρίστανται με δήλωση, σύμφωνα με την παρ. 2 του άρθρου 242 ΚΠολΔ.

**7.** Η Δημοσίευση αποφάσεων.

**8.** Η κατάθεση δικογράφων, η οποία θα πραγματοποιείται κατόπιν τηλεφωνικού ραντεβού. Ισχύει και προκρίνεται η ηλεκτρονική κατάθεση σε όσες διαδικασίες προβλέπεται.

**9.** Δημοσιεύονται διατάξεις αναγνώρισης ή τροποποίησης του καταστατικού σωματείων.

**Γ.** **Επισημαίνεται ότι:**

**1.** Η λειτουργία του Ειρηνοδικείου περιορίζεται στις αναγκαίες ενέργειες για τη διεκπεραίωση των υποθέσεων που σύμφωνα με την παρούσα διεξάγονται ενώπιόν του, καθώς και εκείνων που κατά περίπτωση και κατά την κρίση του Ειρηνοδίκη Υπηρεσίας έχουν κατεπείγοντα χαρακτήρα και χρήζουν άμεσης αντιμετώπισης.

**2.** Η Γραμματεία του Ειρηνοδικείου Κουφαλίων, κατά το χρονικό διάστημα της παρούσας προσωρινής αναστολής, θα λειτουργεί για το κοινό από τις **09:00 π.μ. έως τις 11:00 π.μ.**

Απαραίτητο κρίνεται πριν την προσέλευση στο Ειρηνοδικείο να προηγείται τηλεφωνικό ραντεβού (τηλ. **23910 52867**), ώστε να αποφευχθεί ο συνωστισμός.

Για τυχόν επείγοντα ζητήματα παρακαλώ επικοινωνήστε και στο e-mail: eirinodikeiokoufalion@hotmail.gr

**3.** Οι πολιτικές υποθέσεις που θα αποσυρθούν από το πινάκιο κατά τα προαναφερόμενα, θα µεταφερθούν οίκοθεν σε νέα δικάσιµο, η οποία θα αναρτάται στην πύλη Ψηφιακών υπηρεσιών δικαστηρίων solon.gov.gr µε επιµέλεια της γραμματείας του δικαστηρίου.

**Δ.** Στο πλαίσιο των γενικών κατευθύνσεων που έχουν δοθεί από το Υπουργείο Υγείας, παρακαλώ τους πολίτες και τους πληρεξουσίους δικηγόρους αυτών να μην προσέρχονται στους χώρους του Ειρηνοδικείου, παρά μόνον όσον αφορά στη διεκπεραίωση των προαναφερόμενων εξαιρεθεισών περιπτώσεων, τηρώντας τα προβλεπόμενα υγειονομικά μέτρα έναντι του κορωνοϊού COVID-19, ήτοι:

1) Υποχρεωτική χρήση μη ιατρικής μάσκας,

2) Χρήση αλκοολούχου αντισηπτικού διαλύματος που υπάρχει στους κοινόχρηστους χώρους,

3) Τήρηση απόστασης (1,5) μέτρου μεταξύ των προσώπων.

Το ανώτερο όριο εισερχομένων ατόμων στο ακροατήριο του Ειρηνοδικείου καθορίζεται σε δεκαπέντε (15), χωρίς να υπολογίζονται η Δικαστής και η Γραμματέας.

Η Διευθύνουσα του Ειρηνοδικείου Κουφαλίων

Φωτεινή Ράπτη

 Ειρηνοδίκης Γ΄